《吴希学斋头鹦鹉学语慧甚戏赠此章》
明代·胡应麟

似汝聪明质，谁将闭玉笼。乡心驰陇右，野语狎齐东。

倚竹身全翠，餐桃颊倍红。秦宫三十六，一一诉春风。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。